Document ID: 32001R1800

Kommissionens forordning (EF) nr. 1800/2001
af 13. september 2001
om ændring af Rådets forordning (EF) nr. 1420/1999 og forordning (EF) nr. 1547/1999 om forsendelser af visse typer affald til Guinea
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(1), senest ændret ved Kommissionens beslutning 1999/816/EF(2), særlig artikel 17, stk. 3,
under henvisning til Rådets forordning (EF) nr. 1420/1999 af 29. april 1999 om etablering af fælles regler og procedurer for forsendelser af visse typer affald til en række lande, der ikke er medlemmer af OECD(3), senest ændret ved Kommissionens forordning (EF) nr. 77/2001(4), særlig artikel 3, stk. 5, og
ud fra følgende betragtninger:
(1) Den 22. marts 2001 underrettede Guinea Kommissionen om, at indførsel af alt affald, der er opført i afsnit GM i bilag II til forordning (EØF) nr. 259/93, godkendes uden nogen kontrolprocedure.
(2) I overensstemmelse med artikel 17, stk. 3, i forordning (EØF) nr. 259/93 er det udvalg, der blev nedsat i henhold til artikel 18 i Rådets direktiv 75/442/EØF af 15. juli 1975 om affald(5), senest ændret ved Kommissionens beslutning 96/350/EF(6), den 5. april 2001 blevet underrettet om Guineas officielle anmodning.
(3) Det er nødvendigt at ændre såvel forordning (EF) nr. 1420/1999 som Kommissionens forordning (EF) nr. 1547/1999(7), senest ændret ved forordning (EF) nr. 1552/2000(8), for at tage hensyn til dette lands nye situation.
(4) De i denne forordning omhandlede foranstaltninger er i overensstemmelse med udtalelsen fra det udvalg, der er nedsat i henhold til artikel 18 i direktiv 75/442/EØF -
UDSTEDT FØLGENDE FORORDNING:
Artikel 1
Mellem teksten vedrørende GRENADA og HONGKONG i bilag D til forordning (EF) nr. 1547/1999 indsættes følgende tekst: "GUINEA
Alle typer i afsnit GM ('Affald fra agrofødevareindustrien')".
Artikel 2
Efter teksten "Alle typer undtagen": vedrørende Guinea i bilag B til forordning (EF) nr. 1420/1999 erstattes teksten:
TABELPOSITION "
af følgende tekst: "1.
TABELPOSITION
2. Alle typer i afsnit GM ('Affald fra agrofødevareindustrien')".
Artikel 3
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. september 2001.

Labels: 18
20